RIBIŠKA ZVEZA SLOVENIJE

TRŽAŠKA 134

1000 LJUBLJANA

Tekmovalna komisija RZS 

Tekmovalna podkomisija LRP RZS

ZAPISNIK
4. seje TP LRP RZS v mandatu 2017-2022, ki je bila dne 11. 11. 2021 v prostorih RD Radeče, Hotemež 30, Radeče s pričetkom ob 17:00 uri. 
Prisotni:

- 
k o m i s i j a :
Branko ZELIČ (predsednik podkomisije), Srečko Lah (po pooblastilu Milan KOJC), Peter JANKOVIČ;

- opravičeni: Alojz FAJDIGA, Branko NOVAK, Milan KOJC; 

- vabljeni:
Bojan JAVORNIK (predsednik TK RZS), mag. Igor MILIČIĆ (sekretar RZS).
- opravičeni vabljeni : dr. Miroslav ŽABERL (predsednik RZS).
Prisotnih je bili trije člani TPK od petih, seja je sklepčna. 

Predlagan  je bil sledeč dnevni red:

1. Pregled tekmovalnih dosežkov za l. 2021.
2. Obravnava tekmovalnega poročila za l. 2021.
3. Predlog urnika tekmovanj 2022.
4. Odhod ekip na mednarodna tekmovanja 2022.
5. Obravnave predlogov za spremembo tekmovan veterani-masters RZS za leto 2022.
6. Obravnava pravilnika o ribolovu s krmilnikom.
7. Razno -pobude in predlogi. 
Podani so bili predlogi B. Zeliča in sekretarja RZS I. Miličića  pod točko razno, kar je je bilo soglasno sprejeto.
AD 1

Pregled tekmovalnih dosežkov za l. 2021.

Povzetek razprave: gradivo je bilo podano pisno, predsednik podkomisije za LRP (TPK LRP) Branko Zelič je podal povzetek le-teh. Sprejet je bil
Sklep1 : podkomisija je obravnavala dosežene rezultate za leto 2021 in jih potrdila kot uradne in dokončne.
AD 2

Obravnava tekmovalnega poročila za l. 2021.

Povzetek razprave: B. Zelič poda povzetek poročila, ki je bilo v gradivu. Izrekel je pohvale vsem komisarjem lig za izvedeno tekmovalno sezono 2021. Tekmovalno leto je bilo uspešno, prispele so zgolj pritožbe na zadnjo tekmo veteranov, da ni sojenje dovolj natančno - podrobnosti ustno pojasni Zelič. Bojan Javornik kot predsednik tekmovalne komisije se je zahvalil vsem organom tekem, izvajalkam tekmovanj in podkomisiji za opravljeno delo in  izvedeno DP 2021. Obenem vljudno prosi posamezne zastopnike, da prevzamejo odgovornost za svoja ravnanja v primerih tolmačenja obstoječega tekmovalnega sistema skozi osebne interese. V primerih, ko pride do državne omejitve tekem, naj člani podkomisije aktivno pristopijo k reševanju, ne ustvarjanju problemov. Držali smo se covid pravil, ar  daje upanje za izvedbo tekem tudi v prihajajočem letu 2022. 
Sklep 2: tekmovalno poročilo podkomisije za leto 2021  je soglasno sprejeto. 
AD 3
Predlog urnika tekmovanj 2022.

Povzetek razprave: urnik tekmovanj je bil dostavljen v pisni obliki v gradivu, povzetke je pripravil B. Zelič. Izpostavil je klasične težave pri usklajevanju terminov za tekme s posameznimi tekmovalci in RD. Potrebno je bilo upoštevati termine mednarodnih tekem po ustaljenem vrstnem redu njihovega sprejemanja.
 Po razpravi je bil sprejet 
Sklep 3: podkomisija sprejema urnik tekmovanj 2022 kot osnutek za nadaljnje delo. 

AD 4
Odhod ekip na mednarodna tekmovanja 2022.

Povzetek razprave: v gradivu se je pojavila napaka v financah v koledarju, TPK LRP ima največ 33.000 eur. Sistem financiranja LRP je stabilen a ne zadošča več tekočim potrebam. B. Zelič meni da mora  RZS nameniti poleg nabiranja licenc, še več sredstev za tekmovalno dejavnost. B. Javornik je izpostavil problematiko iz zadnjih računov posamičnih reprezentanc za SP v Radečah in zahteval upoštevanje stroge namenske porabe sredstev, brez vpisovanja alkoholnih pijač v te račune. 
Sprejet je bil 

Sklep 4: podkomisija potrjuje seznam odhodov slovenskih ekip na mednarodna tekmovanja. Vse ekipe so obvezno zavezane k strogi namenski porabi sredstev.
AD 5

Obravnave predlogov za spremembo tekmovanj veterani-masters RZS za leto 2022.

Razprava: uvod pripravil B. Javornik, predlagal kratko SWOT analizo in kaj je kdo pripravljen narediti. 
predlog sprememb (pripombe po dali Knez, Prelog, Sehur, Vidic, Zelič). Vse prispele predloge je podkomisija obravnavana posamično in jih komentirala. B. Javornik je podal  predlog, da  je bil sistem kolektivnega tekmovanja veteranov primeren, naj pa se ohrani ekipni del. Upoštevati je potrebno CIPS pravilo, da lahko veteran tekmuje med masterji, če se sam tako odloči (obratno ne more). Sam pravilnik je živa stvar in mora imeti možnosti popravkov, varovalka zanj pa je polno število ekip.
Sklep 5: podkomisija potrjuje predlog B. Zeliča z dopolnili iz razprave.
AD 6

Obravnava pravil o ribolovu s krmilnikom.
Iz gradiva je bistvo povzel pripravljavec  B. Zelič: osnutek je pilotski pravilnik za dve leti, ki ga je prevajal iz hrvaščine. Členi so prepisani in smiselno obdelani. Veliko slovenskih tekmovalcev gre individualno v tujino tekmovat na tekme v lovu rib s krmilnikom. V Sloveniji trenutno obstajata tekmi v Radečah in na Ptuju  za sistem lige posameznikov. Ali se bo liga dejansko formirala je odvisno od interesa ribičev. V primeru izkazanega interesa lahko podkomisija reče, da je s temi pravili dala zeleno luč njeni ustanovitvi.  B. Javornik se s predstavljenim predlogom strinja. Tako bodo lahko slovenske ekipe še tekmovat na podobna mednarodna tekmovanja; izpostavil je letošnjo tekmo RAJP v lovu s krmilnikom v Garešnici, kjer je slovenska ekipa zasedla  9. mesto  od 12 možnih. To ocenjuje kot zelo dobro, ker lige s krmilnikom sploh še nimamo. Problem pa vidi v možnih sporih z ekipami LRP, ker bodo potem tekmovalci s krmilnikom postali novi proračunski porabniki v okviru tekmovalne komisije RZS. 
Sklep 6: podkomisija je potrdila osnutek pravil o tekmovanjih v lovu s krmilnikom in se ga predaja naprej na  UO RZS v potrditev.
AD 7

Razno - pobude in predlogi. 

· Zelič – pobuda za  omejitev hrane na tekmovanjih; Omejitev vab na tekmovanjih LRP: 2,5 litra živih vab od te količine je dovoljena 0,5 l fuj, 0,5 l glist, 50 g verdevaz obvezno pakiran v malo merilno posodico. Hrana ostane v količini 20 litrov. Pri pregledu hrane se obvezno izžrebajo tekmovalci, ki bodo deležni posebno natančnega pregleda hrane in vab. 
· Kandidatura Slovenije za mednarodna ribiška tekmovanja:  SP LRP 2022 mladi - izvedba RD Radeče, Svetovno prvenstvo LRP 2024 članice - izvedba RD Brežice. SP LRP za nacije 2025 se določi kasneje. Tekma Donavsko Jadranski pokal leta 2022 - izvedba RD Brežice.

· usposabljanje tekmovalcev: sekretar Igor Miličić prisotne obvesti o zahtevi protidopinške agencije SLOADO in OKS_ZŠZ da morajo vsi tekmovalci, ki hočejo ohraniti status športnika zapisanega v bazi Šport360, najkasneje do 31.12. 2021 opraviti individualno on-line usposabljanje za pridobitev certifikata. Le-ta služi za potrdilo za vpis v bazo. Usposabljanje/test  ni težak in se ga naredi v 2 urah. Strokovna služba RZS obvesti vse tekmovalce z dopisom in objavo na spletni strani o tej zahtevi vključno s povezavo za izvedbo usposabljanja. Podkomisija se strinja da usposabljanje ni treba opraviti le mladincem v kategorijo U-15, tekmovalci U-20 in U-25 pa ga morajo opraviti.
· pobuda zvišanja štartnin: ali se zviša na 20 eur ali ostane na 15 eur – strošek nosi RD; prisotni člani podkomisije so se odločili, da se pobuda ne sprejme. 
Seja končana ob  18:30 uri.

Ljubljana, 11. 11. 2021.

Zabeležil:
        Predsednik podkomisije:

mag. Igor MILIČIĆ






Branko ZELIČ, l.r. 
